Candhi Plaosan ya iku sebutan kanggo komplèks candhi kang manggon ing Dukuh Plaosan, Désa Bugisan, Kacamatan Prambanan, Kabupatèn Klathèn, Provinsi Jawa Tengah, Indonésia. Candhi iki kira-kira 1 kilomèter menyang arah timur-laut saka Candhi Sewu atawa Candhi Prambanan. Onone kemuncak stupa, arca Buda, saha candhi-candhi perwara (pendamping/kecil) kang bentukané stupa nandaaké manawa candhi-candhi mau kagolong candhi Buda. Komplèks iki dibangun abad ke-9 déning Raja Rakai Pikatan lan Sri Kahulunan ing jaman Karajan Medang, utawa saha dikenal kanthi jeneng Karajan Mataram Kuno, kanggo bukti katresnanan Rakai Pitakan marang Pramudya Wardhani.